### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. april 2021 har vedtaget Magistratens foranstående indstilling af 12. april 2021.

### Resumé

Forslaget til Udviklingsplan for [adresse] er resultatet af et mangeårigt forarbejde, som har involveret inddragelse af både borgere, politikere og interessenter samt gennemførsel af et parallelopdrag, hvor tre teams blev udvalgt til at aflevere forslag med ideer til udviklingen af området.

Forslaget til udviklingsplanen tager afsæt i at skabe et nyt bykvarter, hvor de historiske kvaliteter indgår som en væsentlig ressource i områdets fremtidige identitet, og hvor der arbejdes strategisk med at sikre plads til både byliv, aktive fællesskaber og det rolige hverdagsliv.

Det anbefales, at forslag til Udviklingsplan for [adresse] med tilhørende miljørapport sendes i høring.

Det anbefales desuden, at ophævelse af gældende lokalplan uden tilvejebringelse af ny lokalplan for området sendes i offentlig høring.

Efter høringen fremsendes udviklingsplanen med de indkomne bemærkninger til endelig vedtagelse i byrådet.

Endelig foreslås det, at Teknik og Miljø forud for den kommende Udviklingsplan for [adresse] igangsætter en proces med henblik på at byrådet kan drøfte, hvilke prioriteter, der fremadrettet skal vægtes i byudviklingen, herunder også de økonomiske rammevilkår.

### Indstilling

Det indstilles:

At 1) at forslag til Udviklingsplan for [adresse] samt tilhørende miljørapport godkendes til offentlig fremlæggelse.

At 2) at ophævelse af ældre lokalplan nr. 88 udsendes i offentlig høring.

At 3) at Teknik og Miljø forud for den kommende Udviklingsplan for [adresse] igangsætter en proces med henblik på at byrådet kan drøfte, hvilke prioriteter, der fremadrettet skal vægtes i byudviklingen, herunder også de økonomiske rammevilkår.

### Sagens forløb

07-04-2021 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 12-04-2021 Magistraten

Fremsendes til [adresse] med bemærkning, at Magistraten i mødet den 12. april 2021 anbefaler, at byrådet tiltræder Magistratsafdelingen for Teknik og Miljøs indstilling af 24. marts 2021.

Der blev givet udtryk for, at det er en spændende plan for et meget attraktivt område. Byudviklingsøkonomien er stram, hvis byrådet skal holde sig indenfor de generelle retningslinjer.

 28-04-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 28. april 2021 har vedtaget Magistratens foranstående indstilling af 12. april 2021.